wickkiey/tamil-wikipedia-chunked huggingface dataset:
# இனியவளே

## கதைச்சுருக்கம்

பிரபாகரன் (பிரபு) ஒரு கவிஞர். அவரது நண்பர்கள் ராஜா (ராஜா) மற்றும் முருகன் (வடிவேலு). பிரபாகரனின் கவிதைகளுக்கு கௌதமி ரசிகை. பிரபாகரனைக் காதலிப்பதாகக் கடிதத்தில் தெரிவிக்கிறாள். ஆனால் பிரபாகரன் அவள் காதலை மறுத்து நண்பர்களாகவே இறுதிவரை இருப்போம் என பதில் அனுப்புகிறான். திருமணத்திற்கு முன் இந்திய ஆட்சிப் பணி<nowiki/>த் தேர்வில் வெற்றி பெற்று மாவட்ட ஆட்சியராக வேண்டும் என்பது பிரபாகரனின் இலட்சியம். பிரபாகரனின் தந்தையும் (மௌலி), ராமநாதனும் (ரகுவரன்) நண்பர்கள். ராமநாதனின் மகள் மீனாவை (சுவலட்சுமி) பிரபாகரனுக்குத் திருமணம் செய்துவைக்க இருவரும் முடிவுசெய்கிறார்கள். மீனா பிரபாகரனை தன் எதிர்காலக் கணவனாகக் கருதிக் காதலிக்கத் தொடங்குகிறாள். பிரபாகரனுக்கு இந்தத் திருமணத்தில் விருப்பமில்லை என்று மறுக்கிறான். தன்னை பிரபாகரனுக்குப் பிடிக்காததால் திருமணத்திற்கு மறுக்கிறான் என்று தவறாக நினைத்து மீனா தற்கொலை செய்துகொள்கிறாள். இதற்கு பிரபாகரன்தான் காரணமென்று மீனாவின் குடும்பத்தினர் தூற்றுகின்றனர். குற்ற உணர்விற்கு ஆளாகும் பிரபாகரன் மீனாவின் தங்கை மஞ்சுவைத் (கீர்த்தி ரெட்டி) திருமணம் செய்துக்கொள்ள முடிவு செய்கிறான். ஆனால் மஞ்சு தன் அக்காவின் மரணத்துக்குக் காரணமான பிரபாகரனை வெறுக்கிறாள். கௌதமி மஞ்சுவிடம் மீனாவின் மரணத்திற்கு பிரபாகரன் காரணமல்ல, அனைவரும் பிரபாகரனைத் தவறாகப் புரிந்துகொண்டுள்ளீர்கள் என்று விளக்க முயற்சிக்கிறாள். ஆனால் மஞ்சு சமாதானம் அடையவில்லை. பிரபாகரனின் நண்பன் ராஜாவை மஞ்சுவுக்குத் திருமணம் செய்ய முடிவுசெய்கிறார்கள். பணத்திற்கு ஆசைப்பட்டு முதலில் சம்மதிக்கும் ராஜா, தொழிலில் ராமநாதன் நட்டமடைவதால் மஞ்சுவைவிட்டு விலகுகிறான். பிரபாகரனின் காதலே உண்மையானது என்று புரிந்துகொண்ட மஞ்சு பிரபாகரனைத் தேடிச்சென்று தன் காதலைத் தெரிவிக்கிறாள். இதை அறிந்து கோபப்படும் மஞ்சுவின் மாமா (தேவன்) பிரபாகரனைக் கொல்வதற்கு வருகிறான். பிரபாகரன் அவனுடன் சண்டையிட்டு வெற்றிபெற்று தான் மீனாவின் மரணத்திற்குக் காரணமில்லை என்பதை புரியவைக்கிறான். பிரபாகரனும் மஞ்சுவும் இணைகின்றனர்.
# இனியவளே

## நடிகர்கள்

- பிரபு - பிரபாகரன்
- சுவலட்சுமி - மீனா
- கீர்த்தி ரெட்டி - மஞ்சு
- கௌதமி - நடன மங்கை
- ரகுவரன் - ராமநாதன்
- மௌலி - பிரபாகரனின் தந்தை
- வடிவேலு - முருகன்
- ராஜா - ராஜா
- லட்சுமி - பிரபாகரனின் தாய்
- கலாரஞ்சினி - மீனாவின் தாய்
- தேவன் - மீனாவின் மாமா
- ஜெய்கணேஷ் - சண்முகம்
- மோகன் ராமன்
- வேணு அரவிந்த்
- அல்வா வாசு
- ஹேமலதா - ராணி
# இனியவளே

## இசை

இப்படத்தின் இசையமைப்பாளர் தேவா. பாடலாசிரியர்கள் சீமான், அறிவுமதி, ஜீவன், புண்ணியர் மற்றும் தாமரை.  
| 1 | அன்னக்கிளி வண்ணக்கிளி | கிருஷ்ணராஜ் | 4:59 |  |
| --- | --- | --- | --- | --- |
| 2 | கண்ணீருக்கு காசு | கிருஷ்ணராஜ் | 5:29 |  |
| 3 | மலரோடு பிறந்தவளா | அனுராதா ஸ்ரீராம், கிருஷ்ணராஜ் | 5:27 |  |
| 4 | மஞ்ச மஞ்ச | உன்னிகிருஷ்ணன் | 4:31 |  |
| 5 | தென்றல் | அனுராதா ஸ்ரீராம் | 6:08 |  |
| 6 | உயிரே உயிரே | ஹரிஹரன், ஸ்வர்ணலதா | 5:03 | } |
# கோடம்பாக்கம் (திரைப்படம்)

***கோடம்பாக்கம்*** என்பது 2006 இல் வெளிவந்த தமிழ் காதல் திரைப்படமாகும். இதனை கே. பி. ஜெகன் இயக்கியிருந்தார்.  
நந்தா மற்றும் தியா முக்கிய கதாபாத்திரங்களில் நடித்திருக்கின்றனர்.
# கோடம்பாக்கம் (திரைப்படம்)

## நடிகர்கள்

- நந்தா சகவனம்
- தியா தனம்
- தேஜாஸ்ரீ பிரீத்தி
- மணிவண்ணன்
- மனோபாலா
- ரமேஷ் கண்ணா
- கலைராணி
- தம்பி ராமையா
- கஞ்சா கறுப்பு
# வள்ளி வரப் போறா

**வள்ளி வரப் போறா** (*Valli Vara Pora*) 1995இல் வெளிவந்த தமிழ் நகைச்சுவைத் திரைப்படம். இதை இயக்கியவர் எஸ். வி. சோலை ராஜா. இதில் பாண்டியராஜன், மோகனா, நிரோஷா முக்கியக் கதாபாத்திரத்திலும், வினு சக்ரவர்த்தி, விஜய லலிதா, வெண்ணிற ஆடை மூர்த்தி, சார்லி, முரளிகுமார், பசி நாராயணன், கரிகாலன், குமரிமுத்து துணை கதாபாத்திரங்களிலும் நடித்திருந்தனர். எம். பத்மனாபன், எஸ். நிவேதன் தயாரிப்பில், கே. எஸ். மணிஒளி இசையமைப்பில் இத்திரைப்படம் 1995, பிப்ரவரி 10 அன்று வெளிவந்தது. இப்படம் "மேலபரம்பில் ஆன்வீடு" என்கிற மலையாளப் படத்தின் மறு ஆக்கமாகும். வர்த்தக ரீதியாக இத்திரைப்படம் தோல்வி அடைந்தது.
# வள்ளி வரப் போறா

## கதை

மீனாட்சி மற்றும் அய்யாசாமி (வெண்ணிற ஆடை மூர்த்தி) தம்பதிக்கு மூன்று மகன்கள்: பெரியபாண்டி, தங்கபாண்டி (சார்லி), சின்னபாண்டி(பாண்டியராஜன்). மூவரும் திருமணமாகாதவர்கள். அக்குடும்பத்தில் சின்னபாண்டி மட்டுமே பட்டதாரி. உறவினரான கவிதா(நிரோஷா), சின்னபாண்டியைக் காதலிக்கிறாள். ஆனால் சின்னபாண்டிக்கு அவள் மேல் விருப்பம் இல்லை. சின்னபாண்டி கேரளாவில் உள்ள ஒரு கிராமத்திற்கு வேலை நிமித்தமாகச் செல்கிறான். அங்கு விரைவுத் தபால் பட்டுவாடா செய்யும் ஒரு நிறுவனத்தில் மேலாளராக பணிபுரிகிறான். கேரளப் பெண் பவளம், சின்னபாண்டியை காதலிக்கிறாள். ஆனால் அவளது தந்தை மேனனுக்கு (வினு சக்ரவர்த்தி) இதில் விருப்பமில்லை. அவளது விருப்பத்திற்கு மாறாக மணமுடிக்க எண்ணுகிறார். அதனால் சின்னபாண்டியும், பவளமும் அக் கிராமத்தை விட்டு வெளியே போகின்றனர். ஆனால் அந்த கிராமவாசிகளால் பிடிபடுகின்றனர். அந்த கிராமத்தின் தலைவராக இருக்கும் மேனன் அவர்கள் இருவருக்கும் திருமணம் செய்து வைக்கிறார்.  
அன்றே சின்னபாண்டிக்கு தன் சொந்த ஊரில் பணிபுரியும்படி மாற்றல் உத்தரவு வருகிறது. தன் பெற்றோர் இத் திருமணத்தை அனுமதிப்பார்களா என்று பயந்து, பவளத்தை வேலைக்காரியாக தன் வீட்டிற்கு அழைத்துச் செல்கிறான். வீட்டில் அவனது அண்ணன்கள் பெரியபாண்டி மற்றும் தங்கபாண்டி பவளத்தின் மேல் காதல் வயப்படுகின்றனர். அதன் பிறகு என்னவாயிற்று என்பதுடன் கதை முடிவுக்கு வருகிறது.
# வள்ளி வரப் போறா

## நடிகர்கள்

சின்னபாண்டி - பாண்டியராஜன்  
பவழம் - மோகனா  
கவிதா - நிரோஷா  
மேனன் - வினு சக்ரவர்த்தி  
மீனாட்சி - விஜய லலிதா  
அய்யாசாமி - வெண்ணிற ஆடை மூர்த்தி  
தங்கபாண்டி - சார்லி  
பெரியபாண்டி - முரளிகுமார்  
நாராயணன் - பசி நாராயணன்  
தபால்காரர் - குமரிமுத்து  
பவானி பிரசாத்  
உஷா நாயர்  
திருமண தரகர் - மேனேஜர் சீனா  
கரிகாலன்  
இடிச்சப்புளி செல்வராசு  
சுந்தரம்  
அப்பாதுரை
# வள்ளி வரப் போறா

## பாடல்கள்

இப்படத்திற்கு இசையமைத்தவர் இசை அமைப்பாளர் கே. எஸ். மணிஒளி. பிறைசூடன் (கவிஞர்), பட்டுக்கோட்டை சண்முகசுந்தரம், இராமதாசன் இத்திரைப்படத்திற்கு பாடல்கள் எழுதியிருந்தனர்.  
| எண் | பாடல் | பாடியவர்(கள்) | காலம் |  |
| --- | --- | --- | --- | --- |
| 1 | 'அம்மாடி ராத்திரி' | மனோ | 4:50 |  |
| 2 | 'தளுக்கு குலுக்கி' | சாகுல் ஹமீது, சுரேஷ் பீட்டர்ஸ் | 3:28 |  |
| 3 | 'பொண்ணு ரொம்ப ஜோருதான்' | புஷ்பவனம் குப்புசாமி, அனிதா குப்புசாமி | 2:56 |  |
| 4 | 'ஜிங்கு ஜங்கு' | எஸ். பி. பாலசுப்பிரமணியம், சுவர்ணலதா | 4:49 |  |
| 5 | 'ரூட்டுல ஜீட்டுல' | மால்குடி சுபா | 4:02 |  |
| 6 | 'தீண்டாமல்' | மால்குடி சுபா | 4:24 | } |
# குருராசா பூசாரி

**குருராசா பூசாரி** (*Gururaja Poojary*) என்பவர் ஓர் இந்திய பாரம் தூக்கும் ஆண் விளையாட்டு வீரர் ஆவார். இவர் 1992 ஆம் ஆண்டு ஆகத்து மாதம் 15 ஆம் நாள் பிறந்தார். இவர் பி.குருராசா என்ற பெயராலும் அறியப்படுகிறார். 2018 ஆம் ஆண்டு குயின்சுலாந்து நாட்டின் கோல்டு கோசுட்டு நகரில் நடைபெற்ற பொதுநலவாய விளையாட்டுப் போட்டிகளில் ஆண்கள் 56 கி.கி எடைப்பிரிவில் பங்கேற்று போட்டியிட்ட இவர் வெள்ளிப் பதக்கம் வென்றார்
# பாததலா ஆதிசேகர்

**பாததலா ஆதிசேகர்** (*Badathala Adisekhar*) என்பவர் ஓர் இந்திய பாரம் தூக்கும் ஆண் விளையாட்டு வீரர் ஆவார். இவர் 1964 ஆம் ஆண்டு ஏப்ரல் மாதம் 14 ஆம் தேதி பிறந்தார். 1992 மற்றும் 1996 ஆம் ஆண்டுகளில் பார்சிலோனா மற்றும் அட்லாண்டா நகரங்களில் நடைபெற்ற கோடை கால ஒலிம்பிக் போட்டிகளில் போட்டியிட்டார்
# சத்தீசா இராய்

**சத்தீசா இராய்** (*Satheesha Rai*) என்பவர் ஓர் இந்திய பாரம் தூக்கும் ஒலிம்பிக் ஆண் விளையாட்டு வீர்ர் ஆவார். கர்நாடக மாநிலம் மங்களுர் இவருடைய சொந்த ஊராகும். 1999 ஆம் ஆண்டு இராய்க்கு அருச்சுனா விருது வழங்கப்பட்டது. மலேசியாவில் 1998 ஆம் ஆண்டு நடைபெற்ற பொதுநலவாய விளையாட்டுப் போட்டிகளில் பங்கேற்று ஒரு தங்கப் பதக்கமும் இரண்டு வெள்ளிப் பதங்கங்களும் பெற்றார் . 2002 ஆம் ஆண்டு மான்செசுட்டரில் நடைபெற்ற பொதுநலவாய விளையாட்டுப் போட்டிகளிலும் இரண்டு தங்கப் பதக்கங்களும் ஒரு வெண்கலப் பதக்கமும் வென்றார். ஆனால் தடை செய்யப்பட்ட உணவை உட்கொண்டார் என்ற காரணத்திற்காக பதக்கங்கள் பறிக்கப்பட்டன. ஆசிய விளையாட்டுப் போட்டிகள், பொதுநலவாய போட்டிகள், ஆசிய பளு தூக்கும் சாம்பியன் பட்டப் போட்டி மற்றும் தெற்காசிய விளையாட்டுப் போட்டிகள் உள்ளிட்ட 16 அனைத்துலகப் போட்டிகளில் நான் பங்கேற்றிருக்கிறேன். அந்தப் போட்டிகளில் கூட மருத்துவப் பரிசோதனைகள் அவசியமானவையாகும். அங்கெல்லாம் நான் சோதனைகளில் வெற்றி பெற்றேன். மான்செசுட்டருக்குப் புறப்படுவதற்கு முன்பு கூட இந்திய விளையாட்டு ஆணையம் என்னை மூன்று முறை பரிசோதனை செய்தது. ஆனால் எனக்கு வாழ்நாள் தடை விதிக்கப்பட்டது என்று இராய் தண்டனையைக் குறித்து அப்பொது கருத்து தெரிவித்தார்.
# மொகம்மத் அசுதுல்லா

**மொகம்மத் அசுதுல்லா** (*Mohammed Asdullah*) என்பவர் ஓர் இந்திய பாரம் தூக்கும் ஒலிம்பிக் ஆண் விளையாட்டு வீர்ர் ஆவார். 2006 ஆம் ஆண்டு ஆத்திரேலியாவில் நடைபெற்ற பொதுநலவாய விளையாட்டுப் போட்டிகளின் ஆண்கள் 77 கிலோகிராம் எடைப் பிரிவில் போட்டியிட்ட இவர் வெள்ளிப் பதக்கம் வென்றார்
# கோபால்ட் போரைடு

**கோபால்ட் போரைடுகள்** (*Cobalt borides*) என்பவை Co<sub>x</sub>B<sub>y</sub> என்ற பொது மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மங்களாகும் CoB மற்றும் Co2B.என்பவை இரண்டும் முக்கியமான கோபால்ட் போரைடுகளாகும். இவை மீவெப்பம் தாங்கும் பொருட்களாகும்.
# கோபால்ட் போரைடு

## பயன்பாடுகள்

### பொருளறிவியல் பயன்பாடுகள்

கோபல்ட் போரைடு ஓர் ஆக்சிசனேற்ற எதிர்ப்பியாகும். கோபல்ட் போரைடின் இவ்வேதியியல் பண்பு இச்சேர்மத்தை மிகுந்த பயனுள்ள வேதிப் பொருளாக்குகிறது. உதாரணமாக, கோபால்ட் போரைடை மேற்பூச்சுகளாகப் பயன்படுத்தப்படும் போது உலோகப் பகுதிகளின் ஆயுட்காலம் அதிகரிக்கிறது. அதிக அரிப்புக்கு ஆட்படும் மேற்பரப்புகளுக்குத் தேவையான எதிர்ப்பைக் கொடுக்கிறது. இத்தகைய பண்புகள் உயிர்மருத்துவ அறிவியலில் சிறப்புத்தன்மை கொண்ட மருந்து செலுத்து கருவிகளில் பயன்படுத்தப்படுகிறது.
# கோபால்ட் போரைடு

## பயன்பாடுகள்

### புதுப்பிக்கத்தக்க ஆற்றல் துறை

ஐதரசன் சேமிப்பு மற்றும் எரிபொருள் செல் நுட்பங்களில் கோபால்ட்டு போரைடைப் பயன்படுத்த ஆய்வுகள் நடக்கின்றன.
# கோபால்ட் போரைடு

## பயன்பாடுகள்

### கரிமத் தொகுப்பு வினைகளில்

கரிமத் தொகுப்பு வினைகளில் ஒரு பயனுள்ள ஐதரசனேற்ற வினையூக்கியாக கோபால்ட்டு போரைடு பயன்படுகிறது. நைட்ரைல் ஒடுக்கத்தின் வழியாக முதல்நிலை அமீன்களைத் தயாரிக்கும் செயல்முறையில் கோபால்ட்டைக் கொண்டுள்ள மற்ற வினையூக்கிகளைக் காட்டிலும் கோபால்ட்டு போரைடு ஒரு தெரிவு செய்யப்பட்ட இடைநிலைத் தனிம வினையூக்கியாகப் பயன்படுகிறது.
# கோபால்ட் போரைடு

## தயாரிப்புகள்

### பொருள்களின் மேற்பூச்சு

1500° செல்சியசு வெப்பநிலை போன்ற உயர் வெப்பநிலைகளில் கோபால்ட் போரைடு உற்பத்தி செய்யப்படுகிறது. இரும்பை போரைடாக்குதல் வினையின் மூலம் இரும்பின் மீது கோபால்ட்டு போரைடு பூச்சு பூசப்படுகிறது. இதனால் இரும்பின் மீது முதலில் FeB பூச்சும் பின்னர் Fe2B பூச்சும் பூசப்படுகின்றன. இங்கு கட்டு ஒட்டும் செயல்முறையைப் பயன்படுத்தி கோபால்ட்டு இரும்பு போரைடின் மீது படியவைக்கப்படுகிறது. 18 முதல் 22 நானோ மீட்டர் அளவுள்ள நுண் துகள்களும் உற்பத்தி செய்யப்படுகின்றன.
# கோபால்ட் போரைடு

## தயாரிப்புகள்

### வினையூக்கி

கோபால்ட்(II) நைட்ரேட்டுடன் சோடியம் போரோ ஐதரடை சேர்த்து வினைபுரியச் செய்வதன் மூலம் வினைஊக்கியாகப் பயன்படும் கோபால்ட்டு போரைத் தயாரிக்கலாம். ஒடுக்கும் வினைக்கு முன்பாக பூசப்படும் வினையூக்கியின் மேற்பரப்பு பரவலாக்கப்படுகிறது. இதற்காக மற்றொரு பொருளின் மீது பெரும்பாலும் செயலூக்க கார்பன் மீது உப்பு பரப்பப்படுகிறது
# அழகன் அழகி

**அழகன் அழகி** என்பது 2013 இல் வெளிவந்த தமிழ்த் திரைப்படமாகும். நந்தா பெரியசாமி இதனை இயக்கியுள்ளார்.  
ஜாக், ஆருஷி ஆகியோர் முக்கிய கதாபாத்திரங்களில் நடித்திருக்கின்றனர். கண்ணன் இசையமைத்துள்ளார். பிரபு தயாளன் என்பவர் ஒளிப்பதிவு செய்துள்ளார்.
# அழகன் அழகி

## நடிகர்கள்

- ஜாக்
- ஆருஷி
- ஆர்த்தி
- சாம்ஸ்
- ரவிமரியா
# நந்தா பெரியசாமி

**நந்தா பெரியசாமி** என்பவர் இயக்குநர் ஆவார். இவர் தமிழ் திரையுலகை சேர்ந்தவர்.
# நந்தா பெரியசாமி

## நடிகர்கள்

லிங்குசாமி என்ற இயக்குனரிடம் இவர் துணை இயக்குநராகப் பணியாற்றினார்.  
இவர் 2012 இல் எஸ். எஸ். சக்கரவர்த்தி தயாரிப்பில் *மகா* என்ற திரைப்படத்தை இயக்கினார். அஜித் குமார், சினேகா மற்றும் கிரண் ராத்தோட் ஆகியோர் முக்கிய கதாபாத்திரங்களில் நடித்திருக்கின்றனர். ஆனால் படம் கைவிடப்பட்டது.  
2005 இல் வெளிவந்த ஒரு கல்லூரியின் கதை எனும் திரைப்படம் இவருடைய முதல் படமாகும். இதில் ஆர்யா மற்றும் சோனியா அகர்வால் ஆகியோர் நடித்துள்ளனர்.
# நந்தா பெரியசாமி

## திரைப்படங்கள்

### இயக்குநராக

| ஆண்டு | தலைப்பு | கதாப்பாத்திரம் | குறிப்பு |
| --- | --- | --- | --- |
| 2005 | *ஒரு கல்லூரியின் கதை* | ஆர்யா, சோனியா அகர்வால் |  |
| 2010 | *மாத்தி யோசி* | ஹரீஸ், சம்மு, கோபால் |  |
| 2013 | *அழகன் அழகி* | ஜேக் மைக்கில் |  |
| 2015 | *வண்ண ஜிகினா* | விஜய் வசந்த், சானியாதாரா |  |
# நந்தா பெரியசாமி

## திரைப்படங்கள்

### நடிகராக

- *மாயாண்டி குடும்பத்தார்* (2009) - சின்ன விருமாண்டி
- *யோகி* (2009)
- *மிளகா (திரைப்படம்)* (2010)
- *கோரிப்பாளையம் (திரைப்படம்)* (2010) - கருத்து பாண்டி
- *ரா ரா* (2011)
- *அழகன் அழகி* (2013)
# அடுக்குப்பல் சுறா

**அடுக்குப்பல் சுறா** (*Hemipristis elongata*) என்பது எமிகாலெய்டீ என்ற குடும்பத்தைச் சேர்ந்த சுறா மீன் இனம் ஆகும். இது இந்திய-பசிபிக் பெருங்கடல்களில் காணப்படுகின்றது. இவை 240 செ.மீ. நீளம் வரை வளரக்கூடியவை ஆகும். உணவுக்காக அதிகம் பிடிக்கப்படுவதால் இவற்றின் எண்ணிக்கை குறைந்து வருகிறது. தற்போது இவை அழிவாய்ப்புப் பட்டியலில் இடம்பெற்றுள்ளது.  
பெயருக்கேற்றறவாறு இவற்றின் மேல் தாடையில் கூரான ரம்பம் போன்ற பற்களும் கீழ் தாடையில் நெருக்கமான பற்களும் அடுக்குவரிசையில் அமைந்திருக்கும். இவற்றின் உடலமைப்பு இருமுனையில் கூம்பிய அமைப்பில் இருப்பதால் நீரில் வேகமாக நீந்த உதவுகிறது.
# மாத்தி யோசி

***மாத்தியோசி*** என்பது 2010 இல் வெளிவந்த இந்திய தமிழ்த் திரைப்படமாகும். இதனை எழுதி இயக்கியவர் நந்தா பெரியசாமி.  
இசையமைத்தவர் குரு கல்யாண். ஹரிஷ், *காஞ்சிவரம்* புகழ் ஷம்மு, கோபால், அலெக்ஸ் மற்றும் லோகேஷ் போன்றோர் நடித்துள்ளனர்.
# மாத்தி யோசி

## நடிகர்கள்

- ஹரிஷ் என பாண்டி
- ஷம்மு
- கோபால் என மாங்கா
- அலெக்ஸ் என ஓனான்
- லோகேஷ் என மாரி
- ரவி மரியா
- பொன்வண்ணன்
- ஜி. எம். குமார்
- சசிகுமார்
# மாத்தி யோசி

## வரவேற்பு

படம் வெளிவந்த தொடக்கத்தில் அனைவர் கவனமும் பெற்றது. எனினும் குறிப்பிடத்தக்க வெற்றி பெறவில்லை .  
புதுமுகங்களான ஹரீஸ், லோகேஷ், அலெக்ஸ், கோபால் ஆகியோர் நடிப்பும், ரவி மரியாவின் நடிப்பும் புகழப்பட்டது. சில ஆதிக்க சாதிகளுக்கு எதிரான காட்சிகளை வைத்தமைக்காக இயக்குநர் பாராட்டப்பட்டார்.
# குள்ள காட்டுப் பன்றி

அழிவின் விளிம்பிலுள்ள குள்ளத் தோற்றம் கொண்ட ஒரு காட்டுப் பன்றியே (*Pygmy hog*) “பிக்மி” என்ற அடைமொழியுடன் அழைக்கப்படுகின்றது. பன்றிகளின் குடும்பத்தில், மிகச் சிறிய அங்கத்தவர் இந்தப் பிக்மி காட்டுப் பன்றியேதான்! ஒரு காலத்தில் இமயமலை அடிவாரப் பிரதேசங்கள், உத்தர பிரதேசம்தொடக்கம் அஸாம் மாநிலம் வரையிலான பிரதேசங்கள், நேபாளத்தின் ரெறாய் பிரதேசம் , பெங்கால் என்று பரந்து வாழ்ந்த இந்த இனம் அறுபதுகளில் அழியும் நிலையைத் தொட்டு விட்டது. ஆனால் 1971இல் இந்தியாவின் பார்னாடி வனவிலங்குகள் காப்பகத்தில் காணாமல் போய்விட்ட இந்தக் காட்டு விலங்குகள் மீண்டும் கண்டுபிடிக்கப்பட்டன. அனால் இவை இங்கு அதிகரிப்பதாகத் தெரியவில்லை என்கிறார்கள். 200ககும் குறைவான பன்றிகளே இப்பொழுது இருப்பதாகவும், இது 90களின் நடுப் பகுதிகளில் இருந்த தொகையை விட பாதித் தொகை என்றும் கூறப்படுகின்றது. ஆனால் அஸாம் மாநிலத்திலுள்ள புலிகளின் காப்பகமொன்றின் நிலைமை நம்பிக்கையளிக்கின்றது. 25செ.மீற்றர் உயரமான இந்தச் சிறிய காட்டு மிருகத்தை அழிவிலிருந்து காப்பாற்ற, கடந்த இரண்டு தசாப்த காலம் எடுத்த முயற்சி இங்கு வீண்போகவில்லை என்கிறார்கள். சமீபத்தில் இந்த வனவிலங்கு காப்பகத்தில் அடைத்து வளர்க்கப்படும் 110வது பிக்மி பன்றி அறிமுகப்படுத்தப்பட்டுள்ளது.  
**தன் மனையை தானே கட்டும்**  
ஒரு “கூரையோடு” தன் வீட்டைத் தானே கட்டும் சில அரிய முலையூட்டிகள் வரிசையில் இந்தக் குள்ளப் பன்றியும் இணைந்து கொள்கின்றது. உயர்ந்த புற்களைக் கொண்ட ஈரப் புல் வெளிகள் அழிக்கப்படுவதால், இவையும் அழிக்கப்படுகின்றன என்று நம்பப்படுகின்றது.  
**12 கிலோ தாண்டாத எடை**  
இது எழுந்து நிற்கும்போது உயரம் 20-30 .மீட்டர் மாத்திரமே இருக்கும் இதன் நீளம் 55-71செ.மீ. இதன் வாலின் நீளம் சுமாராக 2.5செ.மீ. ஒரு மிருகத்தின் எடை 6.6 கிலோவிலிருந்து 11.8 கிலோவிற்குள்ளேயே இருப்பதுண்டு. இதனுடைய தோல்நிறம் மரநிறமும், கறுப்பும் கலந்ததாக இருப்பதோடு, தோலின் மீதுள்ள உரோமம் கருமையாக இருக்கும். குட்டிகள் பிறக்கும்போது சாம்பர் நிறத்துடன் கலந்த ரோஜா வர்ணத்தில் இருக்கும். . நாளடைவில் இந்த நிறம் மரநிறமாக மாற, இதன் உடலின் மஞ்சள் வரிகள் தோன்ற ஆரம்பிக்கும். வளர்ந்த ஆண் பன்றிகளின் இரு பக்க வாயோரங்களில் பற்கள் துருத்திக் கொண்டிருக்கும். எட்டு வருடங்கள் வாழக்கூடிய இவை, ஓரிரு வருடங்களில் பாலுறவுக்குத் தயாராகி விடுகின்றன. மொன்சூன் பருவ கால மாற்றத்தி்றகு முன்னர் இவை குட்டிகள் ஈனுகின்றன. இதன் சூல்கொள் காலம் 100 நாட்கள். மூன்று தொடக்கம் ஆறு குட்டிகள் வரை ஈனும். தரையில் ஒரு பள்ளத்தைத் தோண்டி, அதை இலைகுழைகளால் நிரப்பி தனக்கென இது ஒரு இருப்பிடத்தை ஏற்படுத்திக் கொள்ளும். மரங்களின் வேர்கள், பூச்சிகள், எலிகள், சிறிய முலையூட்டிகள்- இவற்றின் சில உணவுகள்.  
**இனப்பெருக்கலில் சறுக்கலும் வெற்றியும்..**  
19ஆம் நுாற்றாண்டில் இலண்டன் , பேர்லின் மிருகக் காட்சிசாலைகளில் இந்தக் குள்ளப் பன்றியை பார்வையாளர்கள் பார்த்து ரசிக்க விட்டுள்ளார்கள். இந்த இனத்தை வளர்க்கும் நோ்ககில் இவர்கள் அடைத்து வைக்காத காரணத்தால், எல்லாமே விரைவில் அழிந்து போய்விட்டன. 1976தொடக்கம் 1978வரை சூரிச் மிருகக்காட்சிசாலையும் இதே வேலையைச் செய்தது. இங்கே இருந்த பெண் பன்றிகள் எல்லாம் இறந்து போயின. இதன் பின்னர் ஆங்கிலேய அமைப்பொன்றின் அரு முயற்சியால் இந்த மிருகங்களை அடைத்து வைத்து இனப்பெருக்கும் முயற்சியில் வெற்றி கண்டுள்ளார்கள்.
# அம்பாசமுத்திரம் அம்பானி

***அம்பாசமுத்திரம் அம்பானி*** என்பது 2010-இல் வெளிவந்த தமிழ் நகைச்சுவை திரைப்படமாகும். இதனை ராம்நாத் எழுதி இயக்கியுள்ளார்.  
கருணாஸ், நவ்நித்தி, அம்பாசமுத்திரம் அம்பானி மற்றும் கோட்டா சீனிவாச ராவ் ஆகியோர் முக்கிய கதாபாத்திரங்களில் நடித்திருக்கின்றனர். பாடல்களை வைரமுத்து எழுதியிருந்தார். சபேஷ் முரளி பின்னணி இசையும், நடிகர் கருணாஸ் பாடல்களுக்கு இசையும் அமைத்திருந்தனர்.  
சி.புலிதேவன் ஒளிப்பதிவு செய்துள்ளார். வி. டி. விஜயன் படத்தொகுப்பு செய்திருந்தார்.
# அம்பாசமுத்திரம் அம்பானி

## நடிகர்கள்

- கருணாஸ் தண்டபாணி
- நவ்னீட் கௌர் நந்தினி
- கோட்டா சீனிவாச ராவ் அண்ணாச்சி
- கொச்சி ஹனீஃபா நந்தினியின் தந்தை
- சிறீரஞ்சினி நந்தினியின் தாய்
- அம்பானி சங்கர் -கார்த்தி, தண்டபாணியின் உதவியாளர்
- சேரன் ராஜ்
- லிவிங்ஸ்டன் ஜான்சன்
- டெல்லி கணேஷ் தண்டபாணி யின் வீட்டு முதலாளி
- நிரோஷா ரெங்கநாயகி
- சிங்கமுத்து வீடு தரகர்
- டி. பி. கஜேந்திரன் காவல் அதிகாரி
- சாம்ஸ் வங்கி கணக்கர்
- மயில்சாமி
- அப்புக்குட்டி
- சுந்தர்ராஜன்
- லொள்ளு சபா பாலாஜி
- சுவாமிநாதன்
- ரகசியா சிறப்புத் தோற்றம்
- கிரேஷ் கருணாஸ் சிறப்புத் தோற்றம்
# அம்பாசமுத்திரம் அம்பானி

## வரவேற்பு

திரைப்படம் தன்னம்பிக்கை குறித்தான விடயங்களை கூறியிருந்தைமையை ஊடகங்கள் பாராட்டின. திரைப்படம் வெகுவான புகழைப் பெற்றது.  
திரைப்படத்தை காணலாம் என ஊடகங்கள் சிபாரிசு செய்தன.
# யூ. கே. செந்தில் குமார்

**யூ. கே. செந்தில் குமார்** என்பவர் ஒரு இந்திய ஒளிப்பதிவாளர் ஆவார். இவர் தமிழ் மற்றும் மலையாளத் திரைப்பட துறையில் பணியாற்றி வருகிறார்.
# யூ. கே. செந்தில் குமார்

## வாழ்க்கை

செந்தில் குமாரது சொந்த ஊர் கோயம்புத்தூர் ஆகும். இவர் அரசு திரைப்பட நிறுவனம், சென்னையில் 1989 -92 காலங்களில் படித்தார். சுமார் 50 திரைப்படங்களுக்கும் மேலாக பணியாற்றியுள்ளார்.  
1993-இல் மனோபாலாவின் *கருப்பு வெள்ளை* (1993) திரைப்படத்தில் முதன்முதலாக பணியாற்றினார். மறைந்த 1990 மற்றும் 2000 ஆம் ஆண்டுகளில் இயக்குநர் சுந்தர் சியிடம் பணியாற்றினார். சில காலத்திற்கு பிறகு சுந்தர் சியுடன் *கலகலப்பு* (2012) மற்றும் *அரண்மனை* (2014) ஆகிய படங்களிலும். நரேந்திர மோடிக்காக 2014 இல் பிரச்சாரக் காணொளிகளையும் தயாரித்தார்.
# யூ. கே. செந்தில் குமார்

## தேர்ந்தெடுக்கப்பட்ட திரைப்பட விவரங்கள்

### என ஒளிப்பதிவாளர்

- *கருப்பு வெள்ளை* (1993)
- *அமைதிப்படை* (1994) <small>**(ஒளிப்படக்கருவி இயக்கம் மட்டும்)**</small>
- *முறை மாமன்* (1995)
- *முறை மாப்பிள்ளை* (1995)
- *உள்ளத்தை அள்ளித்தா* (1996)
- *மேட்டுக்குடி* (1996)
- *அருணாச்சலம்* (1997)
- *ஜானகிராமன்* (1997)
- *நாம் இருவர் நமக்கு இருவர்* (1998)
- *உன்னை தேடி* (1999)
- *சுயம்வரம்* (1999)
- *உனக்காக எல்லாம் உனக்காக* (1999)
- *அழகர்சாமி* (2000)
- *கண்ணன் வருவான்* (2000)
- *உன்னைக் கண் தேடுதே* (2000)
- *உள்ளம் கொள்ளை போகுதே* (2001)
- *ரிசி* (2001)
- *மாறன்* (2002)
- *இன்று* (2003)
- *ஜோர்* (2004)
- *கோடம்பாக்கம்* (2006)
- *நெஞ்சில் ஜில் ஜில்* (2006)
- *மணிகண்டா* (2007)
- *நான் அவனில்லை* (2007)
- *மருதமலை* (2007)
- *பாண்டி* (2008)
- *குரு என் ஆளு* (2009)
- *கன்யாகுமரி எக்ஸ்பிரஸ்* (2010)
- *முத்துக்கு முத்தாக (திரைப்படம்)* (2011)
- *உப்புகண்டம் பிரதர்ஸ்* (2011)
- *பாண்டி ஒலிபெருக்கி நிலையம்* (2012)
- *உள்ளம்* (2012)
- *விழா* (2013)
- *அரண்மனை (திரைப்படம்)* (2014)
- *விலாசம்* (2014)
- *சகலகலா வல்லவன் (2015 திரைப்படம்)* (2015)
- *கதம் கதம்* (2015)
- *அங்காலி பங்காலி* (2015)
- *பள்ளிகூடம் போகலாமே* (2015)
- *அரண்மனை 2 (திரைப்படம்)* (2016)
- *முத்துராமலிங்கம் (திரைப்படம்)* (2017)
- *மீசையை முறுக்கு* (2017)
- *கலகலப்பு 2* (2018)
# வேகாக்கொல்லை

**வேகாக் கொல்லை** என்பது தமிழ்நாட்டின், கடலூர் மாவட்டத்தின் பண்ருட்டி வட்டத்தில் உள்ள ஒரு சிறிய கிராம பஞ்சாயத்து ஆகும். வேகாக்கொல்லையானது பண்ருட்டிக்கு 14.9 கி.மீ தொலைவிலும், கடலூரில் இருந்து 24.1 கி.மீ. தொலைவிலும், மாநிலத் தலைநகரான சென்னையிலிருந்து 173 கி.மீ. தொலைவிலும் அமைந்துள்ளது. இந்த ஊரானது நெய்வேலி சட்டமன்றத் தொகுதிக்கும், கடலூர் மக்களவைத் தொகுதிக்கும் உட்பட்டது.
# வேகாக்கொல்லை

## அமைவிடம்

இவ்வூர் திருவதிகைக்குத் தெற்கே, 11 கி.மீ. தொலைவிலும், கெடிலம் ஆற்றின் தென்கரைக்குப் பத்து கி.மீ. தொலைவிலும் உள்ளது.
# வேகாக்கொல்லை

## ஊர் குறித்த தொன்மம்

சிவபெருமான் முப்புர அரக்கர்களைப் புன்னகையால் எரித்த திருவதிகைப் பகுதியில் உள்ள மண் எரியுண்டு வெந்த மண்ணாம்; அதனால் அம் மண் சிவப்பான செம்மண்ணாக இருக்கிறது. திருவதிகைப் பகுதிதான் எரியுண்டு வெந்ததே தவிர, வேகாக் கொல்லைப் பகுதி எரியுண்ணவோ - வேகவோ இல்லையாதலின் இங்குள்ள மண் வெள்ளை மண்ணாயிருக்கிறது. இந்த கதைக்கு ஏற்ப இந்த ஊரில் மண்ணெடுத்துச் செங்கல் சூளைபோட்டால் பாதிக் கல்லே வேகும் - பாதி வேகாது. இந்த இயற்கை அமைப்பு, சிவன் முப்புரம் எரித்த புராணக் கதையோடு முடிச்சு போடப்பட்டுள்ளது. சூளைக்கு வேகாத மண் உள்ள பகுதி வேகாக்கொல்லை என்று ஆனது.
# வேகாக்கொல்லை

## அருகே உள்ள கிராமங்கள்

- கீழக்கொல்லை (4 கி.மீ.)
- ஆயிப்பேட்டை (1.2&nbsp;கி.மீ.)
- வேங்கடம்பேட்டை (1.5 கி.மீ.)
- கொரணப்பட்டு (2.8&nbsp;கி.மீ.)
- கிருஷ்ணகுப்பம் (4&nbsp;கி.மீ.)
- அரசடி குப்பம் (4&nbsp;கி.மீ.)
- சிறுதொண்டமா தேவி (3&nbsp;கி.மீ.)
- ஏ. புதூர் (2&nbsp;கி.மீ.)
- சத்திரம் (2&nbsp;கி.மீ.)
- கண்ணன்சாவடி (4&nbsp;கி.மீ.)
- வடகுத்து
# வேகாக்கொல்லை

## அருகே உள்ள நகரங்கள்

- இந்திரா நகர், நெய்வேலி (6&nbsp;கி.மீ.)
- குறிஞ்சிப்பாடி (10.3&nbsp;கி.மீ.)
- பண்ருட்டி (14.9&nbsp;கி.மீ.)
- அண்ணாகிராமம் (16.9&nbsp;கி.மீ.))
- கடலூர் (21&nbsp;கி.மீ.)
- வடலூர் (15&nbsp;கி.மீ.)
# வேகாக்கொல்லை

## வேகாக்கொல்லை கிராம பகுதிகள்

1. வேகாக்கொல்லை
1. புதூர் வேகாக்கொல்லை
1. காட்டு வேகாக்கொல்லை
1. சத்திரம் வேகாக்கொல்லை  
இந்த பஞ்சாயத்து கிட்டத்தட்ட 5,000 மக்களை கொண்டுள்ளது. நெய்வேலிலிருந்து 6 கி.மீ. தொலைவில் அமைந்துள்ளது.
# வேகாக்கொல்லை

## வழிபாட்டு இடங்கள்

- களப்பானீசன் கோவில்
- முருகன் கோவில்
- காளி கோவில்
- மாரியம்மன் கோவில்
- பிள்ளையார் கோவில்
- அய்யனார் கோவில்
- காளி கோவில்.  
வேங்கடம்பேட்டையிலுள்ள ரங்கநாதர் கோயில் வேகாக்கொல்லையில் இருந்து 1.5 கி.மீ. உள்ளது. இங்கு உலகின் மிகப் பெரிய சிலை ரங்கநாதர் ஒரு உறங்கும் தோற்றத்தில் உள்ளார். இக் கோயில் சுமார் 1000 ஆண்டுகள் பழமை வாய்ந்தது.
# வேகாக்கொல்லை

## பொருளாதாரம்

வேகாக்கொல்லை கிராமத்தில் முந்திரிக் காடுகளும், பழம் மரங்களும் நிறைந்துள்ளன. வேகாக்கொல்லை மக்களின் பிரதான தொழில் விவசாயம் ஆகும். முந்திரி, கரும்பு, நிலக்கடலை போன்ற முக்கிய பயிர்கள் பயிரிடப்படுகின்றன. முந்திரிப் பருப்பு, பிளப்பழம் மற்றும் வாழை போன்றவை பயிரிடப்படுகின்றன.  
கிராம மக்களில் பலர் சுய தொழில், அரசு வேலைகள், கருவி பழுதுபார்ப்பு, தகவல் தொழில்நுட்ப
நிறுவனங்களில் பொறியியலாளர்களாக வேலை செய்கிறார்கள்.  
நாற்று தோட்டங்களும் கிராமத்தில் உள்ள பலரால் வைக்கபட்டுள்ளன இவற்றில் பெரும்பாலும் ரோஜா, கனகாம்பரம், மல்லிகை போன்ற மலர் செடிகள் உற்பத்தி செய்யப்படுகின்றன.
# வேகாக்கொல்லை

## கல்வி

வேகாக்கொல்லையில் ஊராட்சி ஒன்றிய நடுநலைப் பள்ளி மற்றும் ஊராட்சி ஒன்றியத் தொடக்க பள்ளி ஆகியவை உள்ளன
# வேகாக்கொல்லை

## ஊரில் உள்ள வங்கிகள்

- கனரா வங்கி
- தொடக்க வேளாண்மை கூட்டுறவு கடன் சங்கம்
# மருது (திரைப்படம்)

***மருது*** 2016 ஆம் ஆண்டு விஷால் மற்றும் ஸ்ரீ திவ்யா நடிப்பில் எம். முத்தையா இயக்கத்தில் வெளியான தமிழ் அதிரடித் திரைப்படம். இத்திரைப்படம் 20 மே 2016 இல் வெளியாகி வணிகரீதியில் வெற்றி பெற்ற திரைப்படம்.
# மருது (திரைப்படம்)

## கதைச்சுருக்கம்

மருது (விஷால்) ராஜபாளையத்தில் கூலி வேலைசெய்பவன். சமுதாயத்தில் நடக்கும் அநியாயங்களை எதிர்ப்பவன். தன் அப்பத்தா (கொளப்புள்ளி லீலா) மற்றும் தம்பி கொக்கரக்கோ (சூரி) உடன் மகிழ்ச்சியாக வசித்துவருகிறார். பாக்யம் (ஸ்ரீ திவ்யா) மருதுவை முதலில் சந்திக்கும்போது தவறாகப் புரிந்துகொள்கிறாள். தன் அப்பத்தாவின் உதவியுடன் மருது, பாக்யத்தின் இதயத்தை வெல்கிறான். ஒருநாள் பாக்யம் மற்றும் அவள் தந்தையை (ஜி. மாரிமுத்து) கடைத்தெருவில் சிலர் கொல்ல முயற்சிக்க அவர்களை மருது காப்பாற்றுகிறான். அதற்கான காரணத்தை பாக்கியதின் தந்தையிடம் வினவுகிறான்.  
பாக்யத்தின் தாய் மாரியம்மா (ஆதிரா பாண்டிலட்சுமி) துணிவான பெண். கூட்டுறவு சங்கத் தலைவர் ரோலக்ஸ் பாண்டியன் (ஆர். கே. சுரேஷ்) செய்யும் அக்கிரமங்களை எதிர்க்கிறார். தேர்தலில் அவனை எதிர்த்துப் போட்டியிட முடிவுசெய்யும் மாரியம்மாவைக் கொடூரமாகக் கொல்கிறார்கள். போதிய ஆதாரம் இல்லாததால் நீதிமன்றத்தில் அவன் விடுதலையாகிறான். தொடர்ந்து அவர்களைக் கொல்ல முயற்சிக்கிறான் என்று மருதுவிடம் நடந்ததை விளக்குகிறார். இதை அறிந்த அப்பத்தா தான் மாரியம்மாவைக் கொன்றதைப் பார்த்ததாகக் கூறுகிறார். பாக்கியத்தைத் திருமணம் செய்யும் மருது மாரியம்மாவின் இறப்புக்குத் தான் பழிதீர்ப்பதாக உறுதியளிக்கிறான்.  
மருது - பாண்டியன் இடையே சண்டை தொடங்குகிறது. பாக்கியம் மற்றும் அப்பத்தா நீதிமன்றத்திற்குச் செல்வதை பாண்டியன் தடுக்க முயல்கிறான். அதைமீறி அப்பத்தா நீதிமன்றத்தில் பாண்டியனுக்கு எதிராக சாட்சியளிக்கிறாள். அப்பத்தாவைக் கடத்தும் பாண்டியன் அவளைக் கொல்கிறான். இதை அறிந்த மருது பழிக்குப் பழியாக பாண்டியன் மற்றும் அவன் ஆட்களைக் கொல்கிறான்.
# மருது (திரைப்படம்)

## நடிகர்கள்

- விஷால் - மருதுபாண்டியன்
- ஸ்ரீ திவ்யா - பாக்கியலட்சுமி
- சூரி - கொக்கரக்கோ
- ஆர். கே. சுரேஷ் - ரோலக்ஸ் பாண்டியன்
- குலப்புள்ளி லீலா - அப்பத்தா
- ராதாரவி - பயில்வான்
- ஆதிரா பாண்டிலக்ஷ்மி - மாரியம்மா
- ஜி. மாரிமுத்து - பாக்கியத்தின் தந்தை
- கு. ஞானசம்பந்தன் - வட்டாட்சியர்
- நமோ நாராயணா - பம்பரத்தான்
- அருள்தாஸ்
# மருது (திரைப்படம்)

## தயாரிப்பு

*மருது* படத்தின் படப்பிடிப்பு ராஜபாளையத்தில் துவங்கியது. நடிகர்சங்கத் தேர்தலால் எதிரிகளான விஷாலும் ராதாரவியும் இப்படத்தில் இணைந்து நடித்தனர். இப்படத்தின் படப்பிடிப்பு திட்டமிட்ட நாட்களைவிட விரைவாக முடிந்தது. மருது’ மண் மனம் மாறாத ஒரு கிராமிய திரைப்படமாக இருக்கும். ஒரு பாட்டிக்கும் பேரனுக்குமான கதைதான் ‘மருது’. படத்தில் கிராமத்துப் பாட்டியாக மலையாள நடிகை லீலா நடித்திருக்கிறார். அவருக்கு இதுதான் தமிழில் முதல் படம். இந்த படம் வெளியான 3 நாட்களில் சென்னையில் 21 திரையரங்குகளில் 257 காட்சிகள் ஓடி ரூ.69,85,455 வசூல் செய்துள்ளது. அனைத்து திரையரங்குகளிலும் 85% பார்வையாளர்கள் நிறைந்துள்ளனர்.
# மருது (திரைப்படம்)

## விமர்சனம்

தினமலர்: காதல், சண்டை, நகைச்சுவை, குடும்ப உணர்வுகள் நிறைந்த ஜனரஞ்சகமான திரைப்படம்.  
தமிழ் சினிடாக்: சண்டை காட்சிக்காக அனல் அரசுவை பாராட்டியே ஆக வேண்டும்.  
தி இந்து தமிழ் திசை: மலையாளப் படவுலகில் சிறந்த நகைச்சுவை நடிகையாக விளங்கும் கொளப்புள்ளி லீலா தமிழுக்கு மிகச் சிறந்த வரவு. நாடக அரங்கில் இருந்து வந்திருக்கும் ஆதிரா பாண்டிலட்சுமியும் முத்திரை பதிக்கிறார்.  
விகடன் : வில்லனாக 'தாரை தப்பட்டை' ஆர்.கே.சுரேஷ் அவ்வளவு கச்சிதம்.
# மருது (திரைப்படம்)

## இசை

படத்தின் இசையமைப்பாளர் டி. இமான்  
| 1 | சூறாவளிடா | யுகபாரதி | ஜினேஷ் பிரபு | 5:05 |
| --- | --- | --- | --- | --- |
| 2 | ஒத்தசடை ரோசா | யுகபாரதி | சாய்சரண், பூஜா ஏ.வி. | 4:40 |
| 3 | கருவக்காட்டு கருவாயா | வைரமுத்து | வந்தனா ஸ்ரீனிவாசன், ஜிதின் ராஜ், ஜெயமூர்த்தி | 4:50 |
| 4 | அக்கா பெத்த ஜக்காவண்டி | யுகபாரதி | அனிருத் ரவிச்சந்திரன், நிரஞ்சனா ரமணன் | 4:03 |
| 5 | மருது மருது | இசைக்கருவி | 3:23 | } |
# உவூட்சு எஃகு

**உவூட்சு எஃகு** (*Wootz steel*) என்பது பட்டை வடிவபாங்குகளைக் கொண்டிருக்கும் ஒரு உலை இரும்பு ஆகும். இந்த பட்டைகள், நிறை கரி (கார்பன்) எஃகில் உறுதியூட்டப்பட்ட மார்ட்டன்சைட் அல்லது பெர்லைட் அச்சுருவினுள் நுண்ணிய கரியகை (கார்பைடு) தாள்கள் இடம்பெறுவதாலும், குறை கரி (கார்பன்) எஃகில் ஃபெரைட் மற்றும் பெர்லைட் பட்டயமைப்புகளாலும் உருவாகின்றன. இது தென்னிந்தியாவில் கி.மு. 6 ஆம் நூற்றாண்டில் உருவாக்கப்பட்டு உலகளவில் ஏற்றுமதி செய்யப்பட்ட ஒரு முன்னோடி எஃகு உலோகக் கலப்பு. உக்கு, இந்துவி எஃகு, ஹிந்துவானி எஃகு, தெலிங் எஃகு மற்றும் சேரிக் இரும்பு போன்ற பல்வேறு பெயர்களால் இது பண்டைய உலகில் அறியப்பட்டது.
# உவூட்சு எஃகு

## வரலாறு

உவூட்சு எஃகு தென்னிந்தியாவில் பெரும்பாலும் தற்கால கேரள மாநிலம் திகழும் பகுதியில் உருவானது. நிறை கரி (கார்பன்) இந்திய எஃகு பற்றி பல பண்டைய தமிழ், கிரேக்க, சீன மற்றும் ரோமானிய இலக்கிய குறிப்புகள் உள்ளன. கி.மு. 6 ஆம் நூற்றாண்டு முதல், தமிழ்நாட்டில் கொடமணல், தெலுங்கானாவில் கோல்கொண்டா, கர்நாடகா மற்றும் இலங்கையின் உற்பத்தித் தளங்களில் இவ்வுருக்கு எஃகு உருவாக்கப்பட்டு உலகளவில் ஏற்றுமதி செய்யப்பட்டன. *உலகின் மிகச் சிறந்த எஃகு* என்று வழங்கப்பட்டு, ரோமர், எகிப்தியர்கள், சீனர்கள் மற்றும் அரேபியர்களால் சேரிக் இரும்பு என்று அறியப்பட்ட இவ்வெஃகினை சேர வம்சத்தின் தமிழர்கள் கி.மு. 500-ஆம் ஆண்டு வாக்கில் உற்பத்தி செய்து வந்தனர். இரும்புக் கம்பளங்களாக ஏற்றுமதி செய்யப்பட்ட எஃகு, "வூட்ஸ்" என்று காலப்போக்கில் அறியப்பட்டது. இந்தியாவின் வூட்ஸ் எஃகு அதிக அளவில் கரிமம் கொண்டுள்ளது.  
தமிழக முறைப்படி, கருப்பு மேக்னடைட் தாதின் கசடுகள் யாவையும் நீக்க, அதனை ஒரு கரியுலை உள்ளே அடைக்கப்பட்ட களிமண் உலையினுள் வைத்து, கரிம அணுக்கத்தில் சுடப்படும். மாறாக, தாதினை முதலில் தேனிரும்பாக உருக்கி, சுட்டு அடித்து, கசை சுத்தமாக அகற்றப்படும். மூங்கில் மற்றும் ஆவாரை இலை முதலியவற்றிலிருந்து கரிமம் பெறப்படும். கி.மு. 5 ஆம் நூற்றாண்டில் சேர தமிழ் மக்களிடமிருந்து உவூட்சு எஃகு உருவாக்கும் உற்பத்தி முறைகளை இலங்கை மற்றும் சீன மக்கள் ஏற்றுக்கொண்டனர். இலங்கையில், பருவ காற்றுகளால் உந்தப்பட்ட ஒரு தனித்தன்மையான காற்று உலை, எஃகு உருக்கப் பயன்படுத்தப்பட்டது. அனுராதபுரம் , திஸ்ஸமஹாராமா மற்றும் சாமணலவேவா போன்ற இடங்களில் பழங்காலத்திலிருந்தும் உற்பத்தி தளங்கள் இருந்து வருவது கண்டறியப்பட்டது, மேலும் கோடமானலில் இருந்து இறக்குமதி செய்யப்பட்ட பண்டைய இரும்பு மற்றும் எஃகு கலைப்பொருட்கள் கண்டறியப்பட்டுள்ளன. இலங்கையின் தென் கிழக்கில் உள்ள திஸ்ஸமஹராமாவில், கி.மு. 200-ஐச் சேர்ந்த தமிழ் வர்த்தகக் கழகம் ஒன்று, அவர்களது பழமையான இரும்பு மற்றும் எஃகு கலைப்பொருட்களையும் பழங்கால உற்பத்தி செயல்முறைகளையும் தீவிற்கு கொண்டு வந்தது.  
அரேபியர்கள் தெற்காசிய / ஸ்ரீலங்கா உவூட்சு எஃகை டமாஸ்கசுக்கு அறிமுகப்படுத்த, அங்கு இவ்வெஃகு கொண்டு ஆயுதங்கள் தயாரிக்கும் தொழில் வளர நேர்ந்தது. 12-ஆம் நூற்றாண்டைச் சேர்ந்த அராபிய பயணி இதுரிசி, "இந்துவனி" என்கிற இந்திய எஃகினை உலகின் தலைச் சிறந்ததெனக் குறிப்பிட்டுள்ளார் மற்றும் தெலுங்கு மொழிகளில் *எஃகைக்* குறிக்கும் சொல்லான உக்கு(*ukku)* என்பதன் *ஆங்கிலிய* பதிப்பு. ஒரு கோட்பாட்டின் படி, *உக்கு* என்ற பதம் "உருக்குதல், கரைத்தல்" என்ற பொருளை அடிப்படையாகக் கொண்டது; இதே பொருள் தரும் ஒத்த ஒலி சொற்கள் மற்ற திராவிட மொழிகளிலும் உள்ளன. உலோகக் கலவைக்கான தமிழ் மொழி வேர் சொல் *'உருக்கு*<nowiki/>'. இன்னொரு கோட்பாட்டின்படி, உவூட்ஸ் (Wootz) என்ற சொல் *உச்ச* அல்லது *உச* ("உயர்ந்த") என்ற சொல்லின் மருவலாகக் கருதப்படுகிறது. பெஞ்சமின் ஹெய்ன் இந்திய எஃகினை ஆய்வு செய்த போது,இணங்கியளித்த மாவட்டங்களிலும் பிற கன்னட மொழி பேசும் பகுதிகளிலும் அது *உச்ச கபினை* ("உயர்ந்த இரும்பு") எனவும், *மைசோரில்* *உக்குத் துண்டு* எனவும் வழங்கப்பட்டதாக அறிந்தார்.  
உவூட்சு எஃகு மற்றும் திமிஷ்கு வாள்களின் பழம்பெருமைகள் 17 முதல் 19 ஆம் நூற்றாண்டைச் சேர்ந்த ஐரோப்பிய அறிவியல் சமூகத்தின் ஆர்வத்தை தூண்டியது. ஐரோப்பாவில் உயர்-கார்பன் உலோகக் கலங்களின் பயன்பாடு இதற்கு முன்னர் அறியப்படவில்லை. இதன் மூலம் நவீன ஆங்கில, பிரெஞ்சு மற்றும் ரஷ்ய உலோகவியலின் வளர்ச்சிக்கு உவூட்சு எஃகு பற்றிய ஆய்வு ஒரு முக்கிய பங்காக அமைந்ததை அறியலாம்.
# உவூட்சு எஃகு

## பண்புகள்

உவூட்சு எஃகு, துகள் கொத்துக்களின் பட்டையினால் ஏற்படும் வடிவத்தால் அறியப்படும். துகள் கொத்துக்கள் குறை கரியகை தனிமங்களின் நுண்பாகுபாட்டினால் உருவாக்கப்படுவன. கடின இரும்பு நானோகம்பிகளும் கரிம நானோகுழாய்களும் உவூட்சு எஃகின் நுண்கட்டமைப்பில் (மைக்ரோஸ்ட்ரக்ச்சர்) இடம்பெறுவதை, TU டிரெஸ்டனைச் சேர்ந்த பீட்டர் பாஃப்லர் கண்டுபிடித்துள்ளார். எஃகு அச்சுருவிலிருந்து மிகுதியான அதிஉறுதியான உலோக கரியகை(கார்பைடு)கள் பல பட்டைகளாக வெளியேறும் வாய்ப்பு உள்ளது. உவூட்சு வாட்கள், குறிப்பாக டமாஸ்கஸ் கத்திகள், அவற்றின் கூர்மைக்கும் கடினத்திற்கும் பெயர் பெற்றவை.  
கச்சில் உற்பத்தி செய்யப்பட்ட எஃகு, கிளாஸ்கோ மற்றும் ஷெபீல்டில் இருந்து உற்பத்தியாகும் எஃகு அளவிற்கு உலகளாவிய புகழ் பெற்றிருந்தது.
# பெரும்பாரை

**பெரும்பாரை** (*Caranx ignobilis*) என்பது பாரை குடும்பத்தைச் சேர்ந்த கடல்வாழ் மீனினம் ஆகும். இவை இந்திய-பசிபிக் பெருங்கடல்களில் உள்ள வெப்பவலயப் பகுதிகளில் காணப்படுகின்றன. இவை கராங்சு பேரினத்தில் உள்ள மீனினங்களில் பெரிய அளவுடைய இனமாகும். இவை அதிகபட்சமாக 170 செ.மீ நீளம் மற்றும் 80 கிலோ எடையுடன் வளரக்கூடியது.
# சுவாதி சிங்

**சுவாதி சிங்** (*Swati Singh*) என்பவர் ஓர் இந்திய பாரம் தூக்கும் பெண் விளையாட்டு வீர்ர் ஆவார். இவர் 1987 ஆம் ஆண்டு அக்டோபர் மாதம் 02 ஆம் நாள் பிறந்தார். இசுக்காட்லாந்து நாட்டின் கிளாசுகோ நகரில் நடைபெற்ற பொதுநலவாய விளையாட்டுப் போட்டிகளில் பெண்கள் 53 கி.கி எடைப்பிரிவில் பங்கேற்று போட்டியிட்ட இவர் வெண்கலப் பதக்கத்தைப் பெற்றார். போட்டியில் சிங் நான்காவது இட்த்தையே பிடித்தார் என்றாலும் தங்கப் பதக்கம் வென்ற நைசீரியாவைச் சேர்ந்த வெற்றியாளர் சிக்காஅமலாகா ஊக்க மருந்து சோதனையில் தோல்வியடைந்த காரணத்தால் இவருக்கு வெண்கலப் பதக்கம் கிடைத்தது.
# சான்ஸ் ஃபார்காட்டிகா

**சான்ஸ் ஃபார்காட்டிகா** (Sans forgetica) என்பது ஆத்திரேலியாவின் மாநிலங்களில் ஒன்றான விக்டோரியாவின் தலைநகரான மெல்பேர்ண் நகரில் அமைந்துள்ள ஆர் எம் டி பல்கலைக்கலகத்தின் உளவியல் மற்று வடிவமைப்புப்பிரிவின் ஆய்வாளர் சான்ஸ் ஃபார்காட்டிகா (Sans Forgetica) என்பவரால் உருவாக்கப்பட்டுள்ள எழுத்துருவாகும். பழைய எழுத்துருவினால் மாணவர்கள் 50 சதவீதம் தான் படித்ததை நினைவில் வைத்திருக்க முடியும். ஆனால் இவர் உருவாக்கியுள்ள எழுத்துருவினால் 57 சதவீதம் நினைவில் நிலைநிருத்தமுடியும் என நிருபித்துள்ளார்.  
இந்த வடிவத்தை உருவாக்க ஆறு மாதங்கள் எடுத்துக்கொண்டு, 400
# கீதா ராணி

**கீதா ராணி** (*Geeta Rani* ) என்பவர் ஓர் இந்திய பாரம் தூக்கும் பெண் விளையாட்டு வீராங்கனை ஆவார். இவர் 1981 ஆம் ஆண்டு செப்டம்பர் மாதம் 16 ஆம் நாள் பிறந்தார். 2006 ஆம் ஆண்டு ஆத்திரேலியாவில் நடைபெற்ற பொதுநலவாய விளையாட்டுப் போட்டிகளின் பெண்கள் +75 கிலோகிராம் எடைப் பிரிவில் போட்டியிட்ட இவர் தங்கப் பதக்கம் வென்றார். 2004 ஆம் ஆண்டு நடைபெற்ற ஆசிய சாம்பியன் பட்டப் போட்டியில் மூன்று வெள்ளி பதக்கங்களும் ஒரு வெண்கலப் பதக்கமும் கீதா வென்றார். 2003 ஆம் ஆண்டு ஐதராபாத்தில் நடைபெற்ற ஆப்ரோ-ஆசிய விளையாட்டுப் போட்டிகளில் இவருக்கு வெண்கலப் பதக்கம் கிடைத்தது. புது தில்லியில் நடைபெற்ற பொதுநலவாய விளையாட்டுப் போட்டிகளில் பெண்கள் +75 கி.கி எடைப்பிரிவில் இவர் போட்டியிட்டு நான்காம் இடத்தைப் பிடித்தார். 2006 ஆம் ஆண்டு இந்திய அரசாங்கம் கீதா ராணிக்கு அருச்சுனா விருதை வழங்கி சிறப்பித்தது.
# சரசுவதி ரௌட்

**சரசுவதி ரௌட்** (*Saraswati Rout*) என்பவர் ஓர் இந்திய பாரம் தூக்கும் பெண் விளையாட்டு வீராங்கனை ஆவார். இவர் 1995 ஆம் ஆண்டு சூன் மாதம் 10 ஆம் நாள் பிறந்தார். ஒடிசா மாநிலத்திலுள்ள குர்தா ந்கரம் இவருக்கு சொந்த ஊராகும். 12 ஆவது தெற்காசிய விளையாட்டுப் போட்டிகளில் பெண்கள் 58 கிலோ கிராம் எடைப்பிரிவில் போட்டியிட்ட சரசுவதி தங்கப் பதக்கம் வென்றார். 2018 ஆம் ஆண்டு நடைபெற்ற பொதுநலவாய விளையாட்டுப் போட்டிகளில் பங்கேற்கவும் இவர் தேர்ந்தெடுக்கப்பட்டார் .
# பெரிய இடத்து மாப்பிள்ளை

**பெரிய இடத்து மாப்பிள்ளை** (periya idaththu maapillai) 1997 ஆம் ஆண்டு ஜெயராம், கவுண்டமணி, தேவயானி மற்றும் மந்த்ரா நடிப்பில் குரு தனபால் இயக்கத்தில் வெளியான திரைப்படம். கே. முருகன் தயாரிப்பில் சிற்பி இசையமைப்பில் 22 ஆகத்து 1997 இல் வெளியானது. இப்படம் மலையாளத் திரைப்படமான *அனியன் பாவா சேட்டன் பாவா*வின் மறு ஆக்கம் ஆகும்.
# பெரிய இடத்து மாப்பிள்ளை

## கதைச் சுருக்கம்

பெரியதம்பி (விஜயகுமார்) மற்றும் சின்னத்தம்பி (ராசன் பி. தேவ்) சகோதரர்கள். இவர்களிடம் வேலை செய்துவருபவர் காளி (கவுண்டமணி). பெரும் பணக்காரர்களான இவர்களிடம் வாகன ஓட்டுநராக கோபாலகிருஷ்ணன் (ஜெயராம்) வேலைக்குச் சேர்கிறான். பெரியதம்பியின் மகள் லட்சுமியும் (தேவயானி) சின்னத்தம்பியின் மகள் பிரியாவும் (மந்த்ரா) கோபாலகிருஷ்ணனைக் காதலிக்கிறார்கள். லட்சுமியைத் திருமணம் செய்யவிரும்பும் ராமு (விவேக்) அவளுக்குத் திருமணம் செய்ய குடும்பத்தினர் எடுக்கும் முயற்சிகளை சதி செய்து தடுக்கிறான்.  
சின்னத்தம்பியின் மைத்துனர்களான பாண்டியன் (பாண்டியன்) மற்றும் செல்லப்பா (பொன்வண்ணன்) செய்யும் தவறுகளைக் கண்டறியும் கோபாலகிருஷ்ணன் தன் முதலாளிகளிடம் தெரிவிக்க அவர்களை வீட்டைவிட்டுத் துரத்துகிறார்கள். லட்சுமி கோபாலகிருஷ்ணனை விரும்புவதை அறிந்து அவர்களுக்குத் திருமணம் செய்ய முடிவெடுக்கிறார் பெரியதம்பி. தன் மகள் பிரியாவிற்கு கோபாலகிருஷ்ணனைத் திருமணம் செய்ய நினைத்த சின்னத்தம்பி, தான் ஏமாற்றப்பட்டதாக எண்ணி அண்ணனுடன் சண்டையிடுகிறான்.  
பிரியா தன் காதலை விட்டுக்கொடுக்க லட்சுமி-கோபாலகிருஷ்ணன் திருமணம் முடிவாகிறது. பெரியதம்பி-சின்னத்தம்பி சகோதரர்களுக்கு எதிரியான மணியன் கவுண்டரின் (மணிவண்ணன்) துணையோடு பாண்டியனும் செல்லப்பாவும் திருமணத்தன்று தகராறு செய்கிறார்கள். அவர்களைப் பிடித்துக் காவல்துறையிடம் ஒப்படைக்கின்றனர். கோபாலகிருஷ்ணன் - லட்சுமி திருமணம் இனிதே நடக்கிறது.
# பெரிய இடத்து மாப்பிள்ளை

## நடிகர்கள்

- ஜெயராம் - கோபாலகிருஷ்ணன்
- கவுண்டமணி - காளி
- மணிவண்ணன் - மணியன் கவுண்டர்
- தேவயானி - லட்சுமி
- மந்த்ரா - பிரியா
- விஜயகுமார் - பெரியதம்பி
- ராசன் பி. தேவ் - சின்னத்தம்பி
- ஆர். சுந்தர்ராஜன் - கோபாலகிருஷ்ணனின் தந்தை
- பாண்டியன் - பாண்டியன்
- பொன்வண்ணன் - செல்லப்பா
- விவேக் - ராமு
- அல்வா வாசு - வாசு
- கலைஞானம் - கோபாலகிருஷ்ணனின் தாத்தா
- சொக்கலிங்க பாகவதர் - கோபாலகிருஷ்ணனின் கொள்ளுத் தாத்தா
- எல். ஐ. சி. நரசிம்மன்
- கலாரஞ்சினி - சின்னத்தம்பியின் மனைவி
- விஜய சந்திரிகா - கோபாலகிருஷ்ணனின் தாய்
- ஜானகி - கோபாலகிருஷ்ணனின் பாட்டி
- ராதாபாய் - கோபாலகிருஷ்ணனின் கொள்ளுப் பாட்டி
# பெரிய இடத்து மாப்பிள்ளை

## இசை

இப்படத்தின் இசையமைப்பாளர் சிற்பி. பாடலாசிரியர்கள் காளிதாசன் மற்றும் பழனிபாரதி.  
| 1 | அச்சா நமஸ்தே | மனோ | 4:05 |  |
| --- | --- | --- | --- | --- |
| 2 | சிக் சிக் | மனோ, ஸ்வர்ணலதா | 4:37 |  |
| 3 | காதலின் பார்முலா | மனோ, சித்ரா | 4:38 |  |
| 4 | கண்ணே பாசம் | ஹரிஹரன் | 3:30 | } |
# பாடம் (திரைப்படம்)

***பாடம்*** என்பது 2018 இல் தமிழ்த் திரைப்படமாகும். இதனை இராஜசேகர் எழுதி இயக்கியுள்ளார். பி. எஸ். கிபின் தயாரித்துள்ளார்.  
கார்த்திக், மோனா, விஜித், நாகேந்திரன், யாசிகா ஆனந்த் மற்றும் ஜாங்கிரி மதுமிதா ஆகியோர் நடித்துள்ளனர்.கணேஷ் ராகவேந்திரா இசையமைத்துள்ளார். 7 மே, 2018 இல் இத்திரைப்படம் வெளிவந்தது.
# பாடம் (திரைப்படம்)

## நடிகர்கள்

- கார்த்திக் - ஜீவா
- மோனா - ஜீவாவின் நண்பர்
- நாகேந்திரன் - ஜீவா தந்தை, கோட்டை பெருமாள்
- ஜாங்கிரி மதுமிதா - ஜீவா அம்மா
- விஜித் என ஒரு ஆங்கில மாஸ்டர் சென்னை உயர் பள்ளி
- யாசிகா ஆனந்த்- இந்தி ஆசிரியர்
# நீலம் செட்டி லட்சுமி

**நீலம் செட்டி லட்சுமி** (*Neelam Setti Laxmi*) என்பவர் ஓர் இந்திய பாரம் தூக்கும் பெண் விளையாட்டு வீராங்கனை ஆவார். இவர் 1973 ஆம் ஆண்டு மார்ச்சு மாதம் 05 ஆம் நாள் பிறந்தார். இந்தியாவின் சார்பாக அனைத்துலகப் போட்டிகளில் 69 கிலோ கிராம் எடைப் பிரிவில் இவர் பங்கேற்கிறார். 1999 ஆம் ஆண்டு நடைபெற்ற உலக பாரம் தூக்குதல் போட்டியில் இவர் பங்கேற்றார்.
# நீலம் செட்டி லட்சுமி

## போட்டி முடிவுகள்

| 1 | 2 | 3 | தங்கம் | 1 | 2 | 3 | தங்கம் |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 1999 | align= பிராயியசு, கிரீசு | 69 kg | **100** | 
105 | 
105 | 7 | 
125 | 
125 | 
125 | --- | **0** | --- | } |
# பயம் ஒரு பயணம்

<span data-segmentid="43">**பயம் ஒரு பயனம்** (*Bayam Oru Payanam*) ஓர் இந்திய தமிழ் திகில் திரைப்படமாகும். மணிஷர்மா எழுதி இயக்க,</span> <span data-segmentid="44">விஷாகா சிங் , பரத் ரெட்டி மற்றும் மீனாட்சி தீக்ஷித் ஆகியோர் முக்கிய கதாப்பாத்திரங்களில் நடித்துள்ளனர், சிங்கம்பூலி ஒரு முக்கிய துணை பாத்திரத்தில் இதில் நடித்துள்ளார்.</span> <span data-segmentid="49">பிரசாத் இசையமைத்த</span> <span data-segmentid="50">இந்த படம்</span><span data-segmentid="49">,</span> <span data-segmentid="50">இந்தியாவில் 25 ஆகஸ்ட் மாதம் 2</span><span data-segmentid="49">016</span> <span data-segmentid="50">ஆம் தேதி வெளியிடப்பட்டது.</span>
# பயம் ஒரு பயணம்

## நடிகர்கள்

- <span data-segmentid="52">பரத் ரெட்டி - ராம்</span>
- <span data-segmentid="54">மீனாட்சி தீக்ஷித் - அணு</span>
- விஷாகா சிங்
- ஊர்வசி
- <span data-segmentid="60">சிங்கம்பூலி - கவரிமான்</span>
- யோகி பாபு
- ஜங்கிரி மதுமிதா
- கிங் காங்
- லோலு சபா மனோகர்
- <span data-segmentid="70">தினேஷ் ஷர்வானா</span>
# பயம் ஒரு பயணம்

## கதைச்சுருக்கம்

<span data-segmentid="76">ஒரு புகைப்பட பத்திரிகையாளரான ராம் (பாரத் ரெட்டி), தன் தந்தையின் கார் விபத்துக்குள்ளாவதாக சிறுவயதில் கனவு காணுவதிலிருந்து படம் துவங்குகிறது. அடுத்த நாளே ராம் சில படங்களை புகைபடமெடுக்க ஒரு காட்டில் தனியாகச் சென்றான். யோகி பாபு காவலாளியாக இருக்கும் ஆளில்லா பங்களாவிற்கு வழி காட்டுகிறார் தரகர் கவரிமான் (சிங்கம்புலி). அந்த வீட்டில் ஒரு மெமரி கார்டை கண்டெடுக்கிறான் ராம். அதில் தனக்கு தெரிந்த பெண்ணின் புகைப்படஙகள் இருக்கின்றன. அதன் பின்னர் அவன் எங்கு சென்றாலும், ஒரு கொடூர பெண் பேய் வந்து குளியல் அறை, குளிர் சாதனப்பெட்டி, படுக்கை அறை என்று பயமுறுத்துகிறது. வண்டி ஓட்டும் பொழுதும் அந்த பேய் பயமுறுத்தும் பொழுது தான், தன்னை தான் அந்த பேய் துரத்துவதாக உணர்ந்தான்.</span><span data-segmentid="80"></span><span data-segmentid="82">.</span> <span data-segmentid="83">அவனது மனைவியையும் மகளையும் பார்க்க அவன் தனது இடத்திற்குத் திரும்ப முடியுமா?</span> <span data-segmentid="84">பேய் அவனையும், அவனது குடும்பத்தினரையும் பயமுறுத்தி வேட்டையாடியதா? என்பது மீதிக்கதை</span>
# பயம் ஒரு பயணம்

## தயாரிப்பு

<span data-segmentid="86">2015 ஆம் ஆண்டின் நடுப்பகுதியில் *பயம் ஒரு பயணம்* படத்தை தொடங்கினார் மணிஷர்மா. இந்த படம் 2015 ஆம் ஆண்டு அக்டோபரில் முழுவதுமாக நிறைவடைந்ததாகக் கருதப்பட்டது..</span> <span data-segmentid="87">விஷாகா சிங் , பரத் ரெட்டி மற்றும் மீனாட்சி தீட்சித் ஆகியோர் இந்த படத்தில் முன்னணி பாத்திரங்களில் நடித்துள்ளனர், தயாரிப்பாளர்கள் அதை "பெண்-சார்ந்த, திகில் படம்" என்று விவரிக்கின்றனர்.</span> <span data-segmentid="91">டிசம்பர் 2015 ஆம் ஆண்டு டிசம்பர் மாத இறுதியில் மூணாரில் இருபது நாள் கால அட்டவணையை பார்வையிட்டார் .</span> <span data-segmentid="93">சென்னையில் படப்பிடிப்பு முடிந்த உடன் 2016 ஜனவரியில் படப்பிடிப்பு முடிவடைந்தது, பிந்தைய தயாரிப்பு வேலைகள் அதன் பிறகு தொடர்ந்தன.</span>
# பிரதிமா குமாரி

**பிரதிமா குமாரி** (*Pratima Kumari*) என்பவர் ஓர் இந்திய பாரம் தூக்கும் பெண் விளையாட்டு வீராங்கனை ஆவார். 2002 ஆம் ஆண்டு மான்செசுட்டர் நகரில் நடைபெற்ற பொதுநலவாய விளையாட்டுப் போட்டிகளில் குமாரி இரண்டு தங்கப் பதக்கங்களை வென்றார். அப்போது அவருக்கு வயது 28 ஆகும். பின்னர் இவர் அனைத்துலகப் போட்டிகளில் பங்கேற்க இரண்டு ஆண்டு காலத்திற்கு தடை செய்யப்பட்டார்.
# மீனா குமாரி

**மீனா குமாரி** (*Meena Kumari*) என்பவர் ஓர் இந்திய பாரம் தூக்கும் பெண் விளையாட்டு வீராங்கனை ஆவார். இவர் 1994 ஆம் ஆண்டு சனவரி மாதம் 02 ஆம் நாள் பிறந்தார். இசுக்காட்லாந்து நாட்டின் கிளாசுகோ நகரில் நடைபெற்ற பொதுநலவாய விளையாட்டுப் போட்டிகளில் பெண்கள் 58 கி.கி எடைப்பிரிவில் பங்கேற்று போட்டியிட்ட இவர் ஐந்தாம் இட்த்தைப் பிடித்தார்.
# 465 (2017 திரைப்படம்)

<span data-segmentid="47">  
**465**, (*Naalu Aaru Anju*), திரைப்படம் 2017ஆம் ஆண்டு வெளியான ஓர் இந்திய தமிழ் திகில் திரைப்படமாகும். சாய் சத்யம் எழுதி இயக்க, எஸ். எல். பிரபு இப்படத்தை தயாரித்தார். இது சாய் சத்யம் இயக்கிய முதல் தமிழ் திரைப்படமாகும்.</span> கார்த்திக் ராஜ், நிரஞ்சனா <span data-segmentid="50">மற்றும் மனோபாலா ஆகியோர் முன்னணி கதாபாத்திரங்களில் நடித்துள்ளனர்.</span> <span data-segmentid="54">மார்ச் 24, 2017 இல் இந்த படம் வெளியிடப்பட்டது.</span> <span data-segmentid="55">ஜெய்சங்கர் , ஜெயலலிதா மற்றும் மனோரமா ஆகியோர் முக்கிய பாத்திரங்களில் நடித்து</span> 1966 ஆம் ஆண்டு வெளியான *யார் நீ* என்ற <span data-segmentid="55">பழைய படத்தை தழுவலாக வைத்து எடுக்கப்பட்டத் திரைப்படமாகும்.</span>
# 465 (2017 திரைப்படம்)

## நடிகர்கள்

<span data-segmentid="68"><span data-segmentid="68">2015 ஆம் ஆண்டு வெளியான</span> *நாலு பேருக்கு நல்லதுன்னா எதுவுமே தப்பில்லை* என்ற திரைப்படத்தில் அறிமுகமானார் கார்த்திக் ராஜ். தனது இரண்டாவது படமான 465-யில் கதாநாயகனானார். இரு படங்களும் நல்ல வசூலை செய்யவில்லை என்றாலும்</span><span data-segmentid="71">, அவரது இரு திரைப்படங்களிலும் அவரது நடிப்பு நன்கு பாராட்டப்பட்டது.</span>  
- <span data-segmentid="72">கார்த்திக் ராஜ் - டாக்டர் ஜெய்</span>
- நிரஞ்சனா
- மனோபாலா
- <span data-segmentid="78">பவானி ரெட்டி - ஜெய்யின் மனைவி </span>
- உதய் மகேஷ்
- <span data-segmentid="81">ஜெயஸ்ரீ ராவ்</span>
- கிரேன் மனோகர்.
# 465 (2017 திரைப்படம்)

## கதைச்சுருக்கம்

<span data-segmentid="61">ஜெய் (கார்த்திக் ராஜ்) மனோபாலாவுடன் ஒரு தனியார் மருத்துவமனையில் மருத்துவராக பணியாற்றுகிறார்.</span> <span data-segmentid="63">கார்த்திக் இன்னொரு பெண்னகைக் காதலிக்கிறார். ஆனால் சக மருத்துவர் கார்த்திக்கை காதல் செய்கிறார்.</span> <span data-segmentid="64">ஒரு குறிப்பிட்ட நேரத்தில், மனோபாலா மற்றும் பெண் மருத்துவர் இருவரும் மர்மமான சூழ்நிலைகளில் இறந்து போகிறார்கள்.</span> <span data-segmentid="65">ஆனால் கார்த்திக், அவரது மூதாதையர் வீட்டிற்கு திரும்பு வேண்டும் எனக் கருதினார்.</span> <span data-segmentid="66">ஆனால், ஒரு பெண்ணின் உருவம் கார்த்திக்கின் மனத்தில் திரும்பத் திரும்ப வந்ததால், பைத்தியம் என்று நினைத்து கார்த்திக்கை ஒரு மனநல மருத்துமனையில்அனுமதிக்கின்றனர். கார்த்திக்கிற்கு என்னவானது என்பதே மீதிக் கதையாகும்.</span>
# முற்றுகை (திரைப்படம்)

<span data-segmentid="73">***முற்றுகை*** *(Mutrugai)* 1993 ஆம் ஆண்டு சனவரி மாதம் 14 ஆம் தேதியன்று வெளியான ஓர் இந்திய தமிழ் அதிரடித் திரைப்படமாகும். இப்படத்தில்,</span> அருண்பாண்டியன், பானுப்ரியா, ரஞ்சிதா, கீதா, ஆர். பி. விஸ்வம், வெண்ணீறாடை மூர்த்தி, காந்திமதி, சார்லி, பாண்டு, விஜய கிருஷ்ணராஜ், சேது விநாயகம் மற்றும் பலர் நடித்துள்ளனர். சித்தார்த்தா இசை அமைத்து, 14 ஜனவரி 1993 ஆம் தேதி இப்படம் வெளிவந்தது. பின்னர், இந்தி மொழியில் *ஜன்தா கி அதலாத்* என்ற பெயரில் மறு ஆக்கம் செய்யப்பட்டது.<span data-segmentid="84"></span>
# முற்றுகை (திரைப்படம்)

## நடிகர்கள்

- அருண்பாண்டியன் - பாலா
- பானுப்ரியா - பவானி
- ரஞ்சிதா - கௌரி
- கீதா - சாரதா
- ஆர். பி. விஸ்வம் - மாசிலாமணி
- வெண்ணீறாடை மூர்த்தி
- காந்திமதி
- சார்லி - மணி
- பாண்டு - பாண்டுரங்கன்
- விஜய கிருஷ்ணராஜ் - மாவட்ட ஆட்சியர்
- சேது விநாயகம் - டி. ஐ. ஜி
- சாமிக்கண்ணு
- இடிச்சபுளி செல்வராஜ் - வடிவேலு
# முற்றுகை (திரைப்படம்)

## கதைச்சுருக்கம்

<span data-segmentid="87">கடந்த காலத்தில், 16 நபர்களை உயிருடன் எரித்த குற்றவாளி பாலகிருஷ்ணன் ( சி.அருண் பாண்டியன் ) தப்பிக்கும் காட்சியிலிந்து படம் தொடங்குகிறது.</span> <span data-segmentid="89">டி.எஸ்.பி பவானி ( பானுப்ரியா ) அவனை பிடிக்க விரும்பும் அதே வேளையில், அவனை கொலை செய்ய வேண்டும் என்று மசிலிமணி (ஆர்.பி.விஸ்) விரும்புகிறார்.</span> <span data-segmentid="91">ஒரு கிராம விழாவில் பாலா மாசிலாமணியை கொல்ல முயற்சிக்கிறான். முயற்சி தோல்வியில் முடிகிறது.</span> <span data-segmentid="92">எனவே பாலா கிராமத்திற்கு திரும்ப, கிராமவாசிகள் அவனை ஆதரித்து, காப்பாற்ற முயற்சி செய்கிறார்கள்.</span> <span data-segmentid="93">இதற்கிடையில், போலீசார் குற்றவாளியை பிடிக்க கிராமத்தைச் சுற்றி வளைத்தனர்.</span>  
<span data-segmentid="96">கடந்த காலத்தில், பாலாவிற்கும் மாசிலாமணிக்கும் இடையே நடந்த சம்பவங்களையும், பகை எவ்வாறு இருவருக்கிடையே உண்டானது என்பதையும்</span> மாசிலிமணியின் மனைவியான சாரதா (<span data-segmentid="94">கீதா</span>) பவானியிடம் வெளிப்படுத்துகிறாள். பாலா மாசிலாமணியை கொல்ல வேண்டும் என்று உறுதியாக இருக்கும் போது, மாசிலாமணிக்கு என்னவானது? பாலா விடுதலை செய்யப்பட்டானா? போன்ற கேள்விகளுக்கு விடைக் காணுதலே மீதிக் கதையாகும்.
# முற்றுகை (திரைப்படம்)

## இசை

<span data-segmentid="177">சித்தார்தா இப்படத்திற்கு இசை அமைத்தார், இப்படத்தில் உள்ள 7 பாடல்களையும் எழுதியவர்</span> <span data-segmentid="179">ஆபாவாணன் ஆவார்.</span>
| <span data-segmentid="184">1</span> | <span data-segmentid="185">"ஆத்து குள்ள"</span> | <span data-segmentid="186">4:50</span> |  |
| --- | --- | --- | --- |
| <span data-segmentid="187">2</span> | <span data-segmentid="188">"பரிசம் பொடா வரலமா"</span> | <span data-segmentid="189">5:00</span> |  |
| <span data-segmentid="190">3</span> | <span data-segmentid="191">"கூத்து"</span> | <span data-segmentid="192">4:34</span> |  |
| <span data-segmentid="193">4</span> | <span data-segmentid="194">"கன்னி மயில்" (1)</span> | <span data-segmentid="195">0:54</span> |  |
| <span data-segmentid="196">5</span> | <span data-segmentid="197">"கன்னி மயில்" (2)</span> | <span data-segmentid="198">1:35</span> |  |
| <span data-segmentid="199">6</span> | ஆறும் இல்லை நீரும் இல்லை | <span data-segmentid="201">0:42</span> |  |
| <span data-segmentid="202">7</span> | நீரோடும் | <span data-segmentid="204">2:08</span> | } |
# முற்றுகை (திரைப்படம்)

## விமர்சனம்

<span data-segmentid="206">இத்திரைப்படம் "ஒரு சராசரி பொழுதுபோக்குப் படம்" என்று விமர்சிக்கப்பட்டது.</span>
# உக்கடம் பேருந்து முனையம்

**உக்கடம் பேருந்து நிலையமாக** பிரபலமாக அறியப்படும் **உக்கடம்** , கோயம்புத்தூர் நகரத்தின் பேருந்து முனையங்களில் ஒன்றாகும். 1991 ஆம் ஆண்டு **காந்திபுரம்** மத்திய பேருந்து நிலையத்தில் நெரிசல் குறைக்க இது திறக்கப்பட்டது. பொள்ளாச்சி மற்றும் அருகிலுள்ள இடங்களுக்கும் செல்லும் நகர பேருந்துகள் மற்றும் பாலக்காடுக்கு செல்லும் புற நகர பேருந்துகளுக்கு இடமளிக்கும் வகையில் திட்டமிட்டு உருவாக்கப்பட்டுள்ளது.
# உக்கடம் பேருந்து முனையம்

## கண்ணோட்டம்

இந்த பேருந்து நிலையம் நகரத்தின் தெற்குப் பகுதியில் அமைந்துள்ளது. **வாலாங்குளம்**, ஒரு குளம், இந்த குளம் மூடப்பட்டு பேருந்து நிலையத்திற்கான இடம் உருவாக்கப்பட்டது. தெற்கு மற்றும் மேற்கு திசைகளில் பயணிக்கும் பேருந்துகள் இங்கிருந்து ஓடத் தொடங்குகின்றன. அனைத்து நகரப் பேருந்துகள் மற்றும் சிற்றுந்துகள் இந்த பேருந்து நிலையத்திலிருந்து ஓட துவங்குகின்றன அல்லது கடந்து செல்கின்றன. தமிழ்நாட்டின் போக்குவரத்துக் கழக பேருந்துகளின் பயண நேரங்கள் இங்கே கொடுக்கப்பட்டுள்ளன. இங்கு ஒரு மேலங்கி அறை, கழிப்பறைகள், ஓய்வு அறை, பார்க்கிங் வசதிகள், டிவி மற்றும் எஸ்டிடி சாவடிகளை உள்ளடக்கியது. மேலும் தாய்மார்கள் தங்கள் குழந்தைகளை பராமரிக்கவும் ஏதுவான மையம் உள்ளது.
# உக்கடம் பேருந்து முனையம்

## மார்க்கம்

| உக்கடம் | உக்கடம் | பாலக்காடு , பழனி , பொள்ளாச்சி , உடுமலைப்பேட்டை | } |
| --- | --- | --- | --- |
# உக்கடம் பேருந்து முனையம்

## மார்க்கம்

### செல்லுமிடங்கள்

- பொள்ளாச்சி (கிணத்துக்கடவு வழியாக)
- உடுமலைப்பேட்டை (பொள்ளாச்சி வழியாக)
- பழனி (உடுமலை வழியாக)
- திண்டுக்கல் (பழனி வழியாக)
- பாலக்காடு (வலயர் வழியாக)
- ஆனைமலை மற்றும் வால்பாறை(பொள்ளாச்சி வழியாக)
# உக்கடம் பேருந்து முனையம்

## இணைப்புகள்

இந்த பேருந்து முனையம் ,4.3 கி.மீ தொலைவிலுள்ள கோயம்புத்தூர் மத்திய பேருந்து முனையம் , வடகிழக்கில் 1.6 கி.மீ தொலைவிலுள்ள கோயம்புத்தூர் தொடர் வண்டி நிலையம் ,5.1 கி.மீ தொலைவிலுள்ள புதிய பேருந்து நிலையம் .,8.3 கி.மீ தொலைவிலுள்ள சிங்கநல்லூர் பெருந்து முனையம், 12.7 கி.மீ. தொலைவிலுள்ள கோயம்புத்தூர் இணைக்கப்பட்டுள்ளது.
# வந்தனா குப்தா

**வந்தனா குப்தா** (*Vandna Gupta*) என்பவர் ஓர் இந்திய பாரம் தூக்கும் பெண் விளையாட்டு வீராங்கனை ஆவார். இவர் 1994 ஆம் ஆண்டு டிசம்பர் மாதம் 17 ஆம் நாள் பிறந்தார். இசுக்காட்லாந்து நாட்டின் கிளாசுகோ நகரில் நடைபெற்ற பொதுநலவாய விளையாட்டுப் போட்டிகளில் பெண்கள் 63 கி.கி எடைப்பிரிவில் பங்கேற்று போட்டியிட்ட இவர் நான்காம் இடத்தைப் பிடித்தார். லக்னோ நகரத்தைச் சேர்ந்த இவர் 2017 ஆம் ஆண்டு பிப்ரவரி மாதம் சந்தீப் தோமர் என்பவரை திருமணம் செய்து கொண்டார் .
# சிம்பிள் கௌர் பூம்ரா

**சிம்பிள் கௌர் பூம்ரா** (*Simple Kaur Bhumrah*) என்பவர் ஓர் இந்திய பாரம் தூக்கும் பெண் விளையாட்டு வீராங்கனை ஆவார். இவர் 1986 ஆம் ஆண்டு மார்ச்சு மாதம் 20 ஆம் நாள் பிறந்தார். 2006 ஆம் ஆண்டு ஆத்திரேலியாவில் நடைபெற்ற பொதுநலவாய விளையாட்டுப் போட்டிகளின் பெண்கள் +75 கிலோகிராம் எடைப் பிரிவில் போட்டியிட்ட இவர் வெள்ளிப் பதக்கம் வென்றார். ஓயி யாசி என்ற தொலைக்காட்சித் தொடரில் இவர் நடித்துள்ளார்.
# பிரசுமிதா மங்கராசு

**பிரசுமிதா மங்கராசு** (*Prasmita Mangaraj*) என்பவர் ஓர் இந்திய பாரம் தூக்கும் பெண் விளையாட்டு வீராங்கனை ஆவார். இவர் 1977 ஆம் ஆண்டு சூலை மாதம் 04 ஆம் நாள் பிறந்தார். இந்தியாவின் சார்பாக அனைத்துலகப் போட்டிகளில் பெண்கள் பாரம் தூக்கும் போட்டிகளின் 58 கிலோ கிராம் எடைப் பிரிவில் இவர் கலந்து கொள்கிறார். 2003 ஆம் ஆண்டு நடைபெற்ற உலகப் பாரம் தூக்கும் சாம்பியன் பட்டப் போட்டிகளிலும் இவர் கலந்து கொண்டார் .
# பிரசுமிதா மங்கராசு

## Major results

| 1 | 2 | 3 | 1 | 2 | 3 | தரம் |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 2003 | align= வான்கூவர், கனடா | 58 கி.கி | 82.5 | 
85 | **85** | 18 | 
105 | 
105 | **105** | 19 | **190** | 18 | } |